Нездружено подрачје

Нездружено подрачје или слободна област — разграничена област која не припаѓа на ниедна политичка општина. Главно овие области се ненаселени (шумски подрачја, водени површини, воени полигони и слично).

 Германија 

Во Германија постојат слободни области, кои се создадени од страна на државата, кои никогаш не припаѓале на некоја општина и биле означени како слободни области.

Слободните области или се наоѓаат во посед на сојузните покраини, во кои се наоѓаат, во посед на Сојузната Република Германија или на Сојузната служба за недвижнини. Административното право на управување припаѓа на сојузната власт, на окружната власт на соодветните окрузи и на надлежните управни служби во соседните општини. Исклучок се две население слободни област со сопствена администрација во Долна Саксонија, како и две слободни области во Шлезвиг-Холштајн, за кои се надлежни општинските служби, каде што и припаѓаат областите.

Со оглед на уставно загарантираното комунално самовладеење и демократските принципи во правната литература се појавуваат сомневања против постоење на слободни области кои се населени.

 Преглед 

Во Германија постојат 227 слободни области во внатрешноста, кои се поделени на пет сојузни покраини (состојба 1 јануари 2011 г.):

 Сојузна покраина  1 јануари 2011 број  населени  Жит. Баварија              194  –  – Долна Саксонија        25  2  1478 Хесен                   4  –  – Шлезвиг-Холштајн        2  –  – Баден-Виртемберг        2  –   – Германија             227 2  1478

Германските области од онаа страна на крајбрежната линија задолжително првично биле слободни области. Ова се однесува на крајбрежните покраини, Мекленбург-Западна Померанија, Долна Саксонија и Шлезвиг-Холштајн на Северното и Балтичкото Море. Одредени водени површини биле целосно вметнати во општините. Исто така, земјишните поседи, кои биле освојувани, не биле автоматски доделувани на најблиската општина, туку морало да се озакони целата процедура.

Во 2000 година, бројот на слободни области во Германија изнесувал 295 со вкупна површина од 4.890,33 км2. Сè повеќе слободни области се укинувани и нивната површина е приклучувана во соседните општини, особено во Баварија, сојузната покраина со најмногу слободни области. Исто така се случуваат и намалувања на површината на слободните области.

 Слободни области по површина 

Подолу се споменати најголемите слободни области во Германија (вклучувајќи ги сите населени области, но без езерата) со површина од повеќе од 50 км2:

 Регионален клуч  Слободна област  Округ  Сојузна покраина  Површина во км2на 31 декември 2013  Населениена 31 декември 2013031539504504 Харц (округ Гослар)  Гослар  Долна Саксонија  371,75  —031569501501 Харц (округ Гетинген)  Гетинген  Долна Саксонија  267,35  —066339200200 Гутсбецирк Рајнхардсвалд  Касел  Хесен  182,58  —033589501501 Остерхајде  Хајде  Долна Саксонија  177,99  627031559501501 Золинг  Нортхајм  Долна Саксонија  177,35  —033519501501 Лохајде  Целе  Долна Саксонија  91,32  777064359200200 Гутсбецирк Шпесарт  Мајна-Кинциг  Хесен  89,30  —091809444444 Еталер Форст  Гармиш-Партенкирхен  Баварија  83,46   —084159971971 Гутсбецирк Минзинген  Ројтлинген  Баден-Виртемберг  64,63   —010539105105 Саксонска Шума  Војводство Лауенбург  Шлезвиг-Холштајн  58,49  —094729444444 Фелденштајнер Форст  Бајројт  Баварија  55,60  —033549502502 Герде  Лихов-Даненберг  Долна Саксонија  51,81  —033549501501 Гартов  Лихов-Даненберг  Долна Саксонија  50,92  —066369200200 Гутсбецирк Кауфунгер Валд  Вера-Мајснер  Хесен  50,32  —

Во Баварија постојат уште неколку други слободни површини кои заедно имаат повеќе од 50 км2, но се споени од неколку соседни слободни области, додека поединечно не се поголеми од 50 км2.

 Слободни езера 

Сите езера, кои не припаѓаат на ниедна општина и со тоа се слободни области, се наоѓаат во Баварија. Во првото основање на баварските слободни области во 1956 годинаBayerisches Gesetz- und Verordnungsblatt: Verordnung über die Gebietseinteilung des Freistaates Bayern in Regierungsbezirke kreisfreie Städte und Landkreise vom 9. November 1956, Herausgegeben 22. November 1956, Ausgabe 1956 Nr. 22, Seite 193–220 биле означени уште и како „водени окрузи“ (Wasserbezirke).

 Регионален клуч  Слободно езеро  Округ  Површина во км2091899451451 Кимско Езеро  Траунштајн  77,86091889451451 Штарнбершко Езеро  Штарнберг  57,16091819451451 Амерско Езеро  Ландсберг на Лех  47,42091899452452 Вагиншко Езеро  Траунштајн  8,98

Слободната област „Вагиншко Езеро“ е составена од двете езера, Вагиншко Езеро и Тахиншко Езеро.

Островите во првите гореспоменати езера (Херенинзел, Фрауенинзел, Краутинзел, Розенинзел и најголемиот дел на Шведенинзел) не припаѓаат на слободните области на езерата. Најпосле, границите на езерата се сметаат како слободни области и како водени површини во најголем дел.

 Населени слободни области 

Само две слободни области се населени:

 Регионален клуч  Слободна област  Округ  Сојузна покраина  Населениена 31 декември 2013 033589501501  Остерхајде  Хајде  Долна Саксонија  627 033519501501  Лохајде  Целе  Долна Саксонија  777

Поранешни населени слободни области се источнофризискиот остров Мемерт, кој имал двајца жители на 31 декември 2002 година, но од 2004 не е повеќе населен и Гутсбецирк Минзинген, кој на 1 јануари 2011 година бил намален за населените делови на областа.

 Австрија 

Во Австрија не постојат слободни области. Целата држава е поделена на општините според сојузниот устав, при што спаѓаат и сите водни површини, планини и други ненаселени области, кои се наоѓаат во некоја општина. Поради тоа австриските општини пред сè на Алпите често имаат големи површини. Тиролската општина Зелден со околу 467 км2 е поголема во површина од главниот град Виена, а има само 4000 жители.

 Швајцарија 

Во Швајцарија не се користи ознаката „слободна област“, но и тука се наоѓаат области без комунална инфраструктура, како статистичките „површини надвор од политичките општини“. Тие се наоѓаат под директна управа на државата, односно на поединечниот кантони.

Во ненаселени области се вбројуваат:
 22 езера, некои поделени помеѓу повеќе кантони, а некои езера поделени помеѓу повеќе држава Женевско Езеро, Боденско Езеро и  Маџоре, како и
 Државна шума Галм (државен посед во кантонот Фрајбург).

Кон населени слободни области се вбројуваат манастирите Грименштајн и Воненштајн.

Манастирот Фар, ексклава на кантонот Аргау во кантонот Цирих, до 31 декември 2007 година не припаѓал на ниедна општина, но од 1 јануари 2008 година е област на општината Виренлос.

 Норвешка 

Областите Шпицбершки Острови, Јан Мајен и Буве не припаат на ниедна општина и на окрузите (Fylke). Овие области се управувани од државата.

 Невклучени територии 

Невклучени територии е административна ознака за англосаксонските земји. Го означува секој вид на област, која нема сопствена администрација. Често ваквите области се непосредно управувани од соседните повисоки административни власти.

 САД 

Во САД постојат голем број невклучени територии. Овие се под власт во одредени сојузни држави на окрузите, а во друг на градовите. Многу често постојат населби со сопствени имиња и социјален идентитет во овие области, наречени „невклучени заедници“. Овие населби ниту го имаат статусот на самостојна општина, ниту се дел од таквите општини. Многу невклучени заедници се прифатени со нивните имиња како поштенско одредиште, а многу се означени и за време на пописот.

Несолвентните општини можат да се прогласат за „невклучена област“.

 Канада 

Не секоја „невклучена територија“ претставува „слободна област“ според гореспоменатата дефиниција; во Канада секоја населба, која нема самостојна општина, туку само општински дел, е означена како „невклучена населба“.

 Наводи 

Категорија:Нездружени подрачја
Категорија:Нездружени заедници во Соединетите Држави
Категорија:Урбанистички поими